उपत्यकावासीले अब थानकोटबाट चन्द्रागिरिसम्म केबलकार चढ्न पाउने भएका छन् । केबलकारको गत शनिबार परीक्षण गरिएको छ ।
थानकोट गोदामचौरबाट चन्द्रागिरि डाँडासम्म दुई किलोमिटर दूरीमा अब ३८ वटा गन्डोला सञ्चालन हुनेछन् । ९ मिनेटको यात्रा दूरी हुनेछ । केबलकार सञ्चालक कम्पनी काठमाडौं फनपार्कका अध्यक्ष चन्द्र ढकालका अनुसार केबलकार एक महिनापछि नियमित सञ्चालन हुनेछ ।
मुगु जिल्लास्थित नेपालकै ठुलो र प्राकृतिक सुन्दरताले भरिपूर्ण रारातालले कसको मन नलोभ्याउँला र । छिन छिनको रुप फेरार्इ अनि सिजन अनुसार किनारका विभिन्न जातका बुट्यानदेखि रुखहरु फूलेको दृश्यले त त्यहाँ पुग्नेहरूलार्इ मोहित बनाउँछ ।
२ हजार ९ सय ९० मिटरको उचार्इमा अवस्थित रारामा लेकाली वनस्पति र जिवजन्तुहरु पाइन्छ । खडेरीले तालको सतह केहि घटे पनि राराको सुन्दरतामा कुनै कमी नआएको स्थानियहरुको कथन छ ।
तालको संरक्षणका लागि रारा राष्ट्रिय निकुञ्ज कार्यालय र नेपाली सेनाको ब्यारेक स्थापना गरिएको छ । मुगु सडक सञ्जालसँग जोडिएपछि रारा हेर्नेको संख्यामा बृद्दि हुँदै गएको कुरा निकुञ्जका कर्मचारी गोपालबहादुर खत्री बताउँछन् ।
यतिखेर रारा छेउमा रहेको एकमात्र डाँफे होटललार्इ पाहुनाहरुलार्इ व्यवस्थापन गर्न भ्याइ नभ्यार्इ भएको छ । राराको पर्यटन विकासका साथै व्यापक प्रचार प्रसार गरे विश्वकै ध्यान तान्न सक्ने पर्यटन व्यवसायीहरू बताउँछन् ।